Natürlech hets ou uf dem Trip weder Lüüt gä met Bettwanze - mer si bes ez zom Glöck verschont plebe. Wommer weder bem Hostel acho si, hömmer do aber weder aues, wommer debii gha hei gwäsche ond heiss tumbleret, om s Risiko z verchliinere, di Fiicher metzschleipfe. Gester Obe simmer no met de Groppe go ässe - ech ha Kangooroo-, Strauss-, ond Krokodilfleisch ufem heisse Stei gha ond de Philipp sis 350g Steak. Läck, het är zfrede usgseh.